En 56-årig mand, der har været forsvundet siden september, er nu fundet død. Det oplyser Nordjyllands Politi tirsdag. - Manden blev sidst set i Aalborg den 5. september 2022, så det er klart, at det har været et langstrakt forløb for de pårørende. Der er ikke noget, der tyder på, at der er tale om et kriminelt forhold. De pårørende er informeret og beder nu om ro, siger politikommissær Michael Karstenskov. Politiet oplyser ikke, hvor manden er fundet.

Referat:
Manden fra Aalborg har været meldt savnet i over seks måneder.